211/2013 следва да бъде отменен.
 (14)За да се улесни проверката на съответствието с изискванията на ЕС, изглежда целесъобразно да се въведат допълнителни нови образци на здравни сертификати за въвеждането на топени животински мазнини и пръжки, насекоми и месо от влечуги, предназначени за пускане на пазара. Освен това тези образци на сертификати спомагат за това компетентните органи в трети държави да разберат какви са изискванията на ЕС и така се улеснява въвеждането в Съюза на животински мазнини и пръжки, насекоми и месо от влечуги.
 (15)С член 90, първа алинея, буква д) от Регламент (ЕС) 2017/625, на Комисията се предоставят правомощия да приема, чрез актове за изпълнение, правилата относно формата на документите, които трябва да придружават животните или стоките след извършването на официалния контрол. В съответствие с член 5 от Делегиран регламент [C(2019)10] на Комисията
 8
 тези здравни сертификати трябва да придружават животните до кланицата след извършването на предкланичен преглед в стопанството на произход. Поради това форматът на тези сертификати следва да бъде установен в настоящия регламент.
 (16)С оглед на хармонизацията и яснотата, когато става въпрос за спешно клане извън кланицата, в настоящия регламент е целесъобразно да се установи образец на сертификат за декларацията, която да бъде издадена от (официалния) ветеринарен лекар в съответствие с раздел I, глава VI, точка 6 от приложение III към Регламент (ЕО) No 853/2004 на Европейския парламент и на Съвета
 9
 .
 (17)Тъй като Регламент (ЕС) 2017/625 се прилага от 14 декември 2019 г., настоящият регламент също следва да се прилага от посочената дата.
 (18)Целесъобразно е да се определи преходен период, за да се вземат предвид пратките от животни и стоки, транспортирани и сертифицирани, ако е необходимо, преди датата на прилагане на настоящия регламент.
 (19)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 1.С настоящия регламент се определят:
 а)правилата за еднаквото прилагане на членове 88 и 89 от Регламент (ЕС) 2017/625 по отношение на подписването и издаването на официални сертификати и гаранциите за надеждността на официалните сертификати, за да се спазят изискванията на член 126, параграф 2, буква в) от посочения регламент;
 б)изисквания за образците на официалните сертификати, които не се подават в системата IMSOC;
 в)изисквания за образците на официалните сертификати, които се подават в системата IMSOC;
 г)изисквания за заместващите сертификати.
 2.С настоящия регламент се установяват също така:
 а)образци на официални сертификати за въвеждането в Съюза на животни, продукти от животински произход, съставни продукти, зародишни продукти и странични животински продукти и бележките за попълването им;
 б)образци на специални официални сертификати за въвеждането в Съюза на следните животни и стоки, предназначени за консумация от човека и за пускане на пазара:
 i)продукти от животински произход, за които такъв сертификат се изисква в съответствие с член 13 от Делегиран регламент (ЕС) [C(2019)11];
 ii)живи насекоми;
 iii)кълнове и семена, предназначени за производство на кълнове;
 в)образци на официални сертификати при предкланичен преглед в стопанството на произход или при спешно клане извън кланицата.
 Член 2
 Определения
 За целите на настоящия регламент се прилагат следните определения:
